ভারতে সমকামিতা
ভারতে সমকামিতা বৈধ। সাম্প্রতিক বছরগুলিতে সমকামিতার প্রতি ভারতীয়দের মনোভাবে কিছু পরিবর্তন লক্ষিত হয়েছে। বিশেষত, ভারতের সংবাদমাধ্যম ও বলিউডে সমকামিতার প্রদর্শন ও আলোচনার পরিমাণ বৃদ্ধি পেয়েছে। ২০০৯ সালের ২ জুলাই, দিল্লি হাইকোর্টের একটি রায়ে স্পষ্টত জানানো হয়েছে প্রাপ্তবয়স্কদের মধ্যে সম্মতিক্রমে সমকামিতার আচরণ অপরাধের আওতায় পড়ে না। এই রায়ে আরো বলা হয়েছে যে ভারতীয় দণ্ডবিধির ৩৭৭ ধারা ভারতীয় সংবিধানের মৌলিক অধিকার রক্ষা নীতির পরিপন্থী। ২০১৩ সালে পুনরায় সমকামিতাকে অবৈধ ঘোষণা করে ভারতের সুপ্রিম কোর্ট । ভারতীয় জনতা পার্টি (বিজেপি) সমকামিতাকে অপ্রাকৃতিক বলেছে। কিন্তু আবার তাদের আমলেই সমকামিতা আইনগতভাবে বৈধতা পায়।
দেশ বা অঞ্চল অনুযায়ী সমকামী অধিকার
সমকামিনী, সমকামী, উভকামী এবং হিজড়াদের অধিকার হচ্ছে একটি দেশের নাগরিকদেরকে দেওয়া একটি অধিকার যেটিতে সমকামিনী, সমকামী, উভকামী এবং হিজড়া ব্যক্তিবর্গদেরকে বিষমকামীদের মতই সুযোগ-সুবিধা যেমন স্বাধীন ভাবে চলাফেরা করা, প্রেম করার অধিকার, বিয়ে করার অধিকার, সন্তান নেওয়ার অধিকার (দত্তক), বাসা ভাড়া/কেনার অধিকার, চাকরী করার অধিকার, সর্বোপরি এই ধরণের মানুষদেরকে সমাজের স্বাভাবিক কাতারে মিলিয়ে দেওয়াটাই হচ্ছে সমকামিনী, সমকামী, উভকামী এবং হিজড়াদের অধিকার।